
[bookmark: _Hlk184582547]Oznámenie o začatí prípravných trhových konzultácií k predmetu zákazky 
"Digitalizovaná patológia podporovaná umelou inteligenciou" (Kód výzvy 11I03-21-V19) 
podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. Identifikácia verejného obstarávateľa 
Názov organizácie: 			Ministerstvo zdravotníctva Slovenskej republiky 
Adresa sídla: 				Limbová 2, 837 52 Bratislava 37
Vnútroštátne identifikačné číslo: 	00165565
Kontaktná osoba: 			Ing. Martin Stach
Internetová adresa (URL):		https://www.health.gov.sk/Titulka
Email: 					martin.stach@health.gov.sk
(ďalej len „verejný obstarávateľ“) 

2. Predmet zákazky 
	Názov:
	Digitalizovaná patológia podporovaná umelou inteligenciou – prípravné trhové konzultácie

	Druh zákazky
	Tovary a služby

	Hlavný kód CPV




	33100000-1 – Zdravotnícke vybavenie
72000000-5 – Služby informačných technológií:
konzultácie, vývoj softvéru, internet a podpora
72263000-6 – Implementácia softvéru


Prípravné trhové konzultácie sa nedelia na časti.

3. Účel prípravných trhových konzultácií 
Účelom prípravných trhových konzultácií je oslovenie hospodárskych subjektov, ktoré sa zaoberajú poskytovaním a implementáciou laboratórno-diagnostických zariadení, softvérov a procesov s cieľom informovať trh o pripravovanej zákazke a získať spätnú väzbu od potencionálnych záujemcov, stanoviť v pripravovanom verejnom obstarávaní objektívne parametre a požiadavky na predmet zákazky a podmienky jeho plnenia počas zmluvného vzťahu, ktoré verejný obstarávateľ uvedie v opise predmetu zákazky tak, aby boli dodržané princípy verejného obstarávania uvedené v zákone č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). 
Účasť na prípravných trhových konzultáciách je dobrovoľná. Hospodárske subjekty, ktoré sa zúčastnia prípravných trhových konzultácií sa môžu následne zúčastniť pripravovaného postupu pre zadanie zákazky a predložiť ponuku. 

4. Návrh na opis predmetu zákazky (minimálne východiskové požiadavky verejného obstarávateľa)
Stručný opis predmetu zákazky
Predmetom zákazky je komplexná transformáciu tradičných laboratórno-diagnostických procesov na plne automatizované, digitálne riešenie s aktívnym využitím umelej inteligencie, ktoré má umožňovať jednotnú správu vzoriek s informáciou v akej fáze  procesu sa aktuálne vzorka nachádza, sledovanie a hodnotenie biologických vzoriek v reálnom čase. Kompletná digitalizáciu patologického pracoviska, ktorá zahŕňa hardvérové a softvérové komponenty a digitalizáciu pracovného postupu, integráciu všetkých dodávaných zariadení a riešení s garanciou kompatibility a dodržaním štandardov.
Cieľom je vybaviť 14 patologických ústavov na Slovensku potrebným vybavením. 

Zoznam ústavov je nasledovný:
		
	Univerzitná nemocnica L. Pasteura Košice

	Nemocnica Poprad, a.s.

	Národný ústav tuberkulózy, pľúcnych chorôb a hrudníkovej chirurgie

	Ústredná vojenská nemocnica SNP Ružomberok – FN

	Univerzitná nemocnica Martin

	Dolnooravská nemocnica s poliklinikou MUDr. L. N. Jégého  Dolný Kubín

	Fakultná nemocnica s poliklinikou Žilina

	NsP Ilava, n.o.

	 Nemocnica s poliklinikou Prievidza so sídlom v Bojniciach

	Fakultná nemocnica Trnava

	Fakultná nemocnica Nitra

	Fakultná nemocnica s poliklinikou, Nové Zámky

	Univerzitná nemocnica Bratislava

	Národný onkologický ústav




V rámci uskutočňovaných prípravných trhových konzultáciách sú hospodárske subjekty oprávnené poskytnúť informácie ohľadom dostupných technologických riešení, ich technických parametrov a predpokladanej hodnoty zákazky. Taktiež sú hospodárske subjekty oprávnené poskytnúť aj skúsenosti ohľadne takýchto alebo podobných projektov a verejných obstarávaní, pokiaľ nimi disponujú. 
Opis predmetu zákazky: 
[bookmark: _GoBack]Opis parametrov zákazky nájdete v priložených súboroch MS Word s názvom „Odborne_stanovisko_k_projektu_pre_MZ_SR.docx“ a MS Excel s názvom „HW_SW_tech_specifikacia.xlsx“.

5. Požiadavky kladené na hospodárske subjekty, ktoré sa chcú zúčastniť prípravných trhových konzultácií
a) predloženie dokladu, z ktorého bude vyplývať oprávnenie hospodárskeho subjektu poskytovať predmet zákazky (napr. fotokópia výpisu z obchodného registra - postačuje výtlačok z www.orsr.sk alebo inej ekvivalentnej databázy, fotokópia živnostenského listu)

6. Náklady spojené s trhovými konzultáciami
Všetky náklady a výdavky spojené s účasťou na prípravných trhových konzultáciách znáša hospodársky subjekt bez akéhokoľvek finančného nároku na verejného obstarávateľa (napr. cestovné a pod.).

7. Priebeh prípravných trhových konzultácií
a) hospodársky subjekt potvrdí svoj záujem o účasť na prípravných trhových konzultáciách elektronicky na e-mailovú adresu martin.stach@health.gov.sk najneskôr do 10.1.2025 do 12:00 hod. Záujem o účasť potvrdí zaslaním vyplneného formulára k prípravným trhovým konzultáciám na predmet zákazky „Digitalizovaná patológia podporovaná umelou inteligenciou“ (ďalej len „formulár“) – viď príloha č. 1 tohto Oznámenia,
b) po uplynutí lehoty podľa tohto bodu písm. a) verejný obstarávateľ v závislosti od záujmu hospodárskych subjektov na prípravných trhových konzultáciách oznámi všetkým hospodárskym subjektom, ktoré predložili formulár konkrétny dátum, čas a miesto uskutočnenia prípravných trhových konzultácií, a to na e-mailovú adresu uvedenú v zaslanom formulári (orientačne v termíne od 14.1.2025 do 15.1.2025, v priestoroch verejného obstarávateľa na adrese Limbová 2, 837 52 Bratislava, prípadne online). Verejný obstarávateľ si vyhradzuje právo výberu konkrétneho termínu konania prípravných trhových konzultácií, pričom bude prihliadať na časové možnosti hospodárskych subjektov. Verejný obstarávateľ v rámci týchto prípravných trhových konzultácií okrem zverejnenia Predbežného oznámenia plánuje aktívne osloviť hospodárske subjekty na účasť v prípravných trhových konzultáciách, preto samotné konzultácie môžu byť vykonané v lehotách uvedených vyššie,
c) prípravné trhové konzultácie budú prebiehať za účasti zástupcov verejného obstarávateľa a zástupcu / zástupcov hospodárskeho subjektu (t. j. osobitne s každým hospodárskym subjektom),
d) pred samotnou prezentáciou bude hospodárskemu subjektu predložené poučenie o zákonnej úprave prípravných trhových konzultácií a prípadných dôsledkoch vyplývajúcich z účasti hospodárskeho subjektu na prípravných trhových konzultáciách (§ 25 a § 40 ods. 7 zákona o verejnom obstarávaní),
e) hospodársky subjekt v rámci svojej prezentácie návrhu má možnosť vyjadriť sa k objektivite navrhovaného opisu predmetu zákazky (bod č. 4), prípadne ho doplniť o ďalšie vhodné objektívne požiadavky, ktoré však nesmú mať diskriminačný charakter,
f) orientačný zoznam otázok, ktoré môžu byť predmetom prípravných trhových konzultácií  sa nachádza v priloženom súbore MS Word s názvom „PTK_otázky_DigiPat.docx“. 
g) s cieľom zaistiť primerané opatrenia, aby sa účasťou hospodárskeho subjektu nenarušila hospodárska súťaž, môže byť celý priebeh prípravných trhových konzultácií zvukovo zaznamenávaný. Súhlas s vyhotovením zvukového záznamu vyjadrí hospodársky subjekt zaslaním vyplneného formulára k prípravným trhovým konzultáciám v zmysle písm. a) tohto bodu. Záznam nahrávky a zápisnica o priebehu prípravných trhových konzultácií bude súčasťou dokumentácie verejného obstarávateľa; všetky potrebné dokumenty a informácie týkajúce sa prípravných trhových konzultácií vrátane zápisnice o priebehu prípravných trhových konzultácií budú zverejnené na webovom sídle verejného obstarávateľa (uvedená v bode č. 1) a v profile verejného obstarávateľa, zriadenom na webovom sídle Úradu pre verejné obstarávanie.


FORMULÁR 
k prípravným trhovým konzultáciám na predmet zákazky 
„Digitalizovaná patológia podporovaná umelou inteligenciou“

	Názov hospodárskeho subjektu 
	

	Sídlo alebo miesto podnikania
	


	Právna forma
	

	IČO
	

	IČ DPH
	

	Meno a priezvisko, titul osoby/osôb oprávnenej/oprávnených zastupovať hospodársky subjekt  na prípravných trhových konzultáciách
	

	Telefón
	

	Emailová adresa
	

	Dátum a podpis:
	

	Hospodársky subjekt zaslaním tohto formulára vyjadruje súhlas s vyhotovením zvukového záznamu z priebehu prípravných trhových konzultácií.


*) nevhodné prečiarknite

